《屋舟为润人钱宗玉作》
明代·费宏

身世悠悠水上萍，高人栖泊傍岩扃。浮生甫里从无宅，择胜坡翁别有亭。

意匠经营殊雀舫，心机忘尽对鸥汀。推篷小酌江天碧，下碇遥连海屿青。

岂必侵星游别渚，不妨撑月吸波泠。鲎帆隐隐当窗起，鱼艇飘飘倚槛停。

雨洒春波檐欲没，潮回秋浦酒初醒。危樯飐浪吾何恐，击棹成讴客喜听。

京洛尘缨思一濯，长风借便可扬舲。

作者简介：费宏（1468年-1535年），字子充，号健斋。又号鹅湖，晚年自号湖东野老。江西省铅山县福惠乡烈桥人，明朝状元，内阁首辅。费宏自幼聪慧好学，13岁中信州府童子试“文元”，16岁中江西乡试“解元”，20岁中殿试“状元”，深受宪宗皇帝朱见深的赏识，把费宏留京任职。生于明朝中叶的费宏，少年聪慧，有济世之练达才干。仕途虽经曲折，然始终以高风亮节，与杨廷和、杨一清等人共治天下，深受君主、朝臣倚重，百姓称赞。